02/07/2015

 ምጽዋዕ ሉል ቀይሕ ባሕሪ

ምሕራር ወደብ ባጽዕ ናይ ሓጺር ግዜ መደብን ውግእን ዘይኮነ ውጽኢት ናይ ክንደይ ዓመታት ቃልስን ውጽኢት ኢዩ። መሪር ወራራት ክሳዕ ሸውዕተ ወራራት ሓሊፉ፡ ድሕሪዚ ህዝባዊ ግንባር ተውዲቡን ሓይሉን ኣብ 1984 መጥቃዕትታ ኣብ ተሰነይ ቀጺሉውን ውቃው እዝ ደምሲስዎ። እዚ ዓወታት ዓቢይ ሞራልን ሓይልን ጥራይ ዘይኮን ናይ ህዝባዊ ሰራዊት ዓይነት ኣጽዋሩ መሰረታዊ ለውጢ ገይሩሉ ንጸላኢ ከኣ ሞራሉ ሰይርዎ፡ ጸላኢ ሳላ ሓገዝቱ ተስፋ ከይቆረጸ እንደገና ኣብ 1985 ዓቢይ ወራር ኣካይዱ፡ ከም ቀደሙ ንሓዋሩ ተበግሶ ደጊሙ ከምዘይወስድ ከኣ ተሓምሹሹ። ህዝባዊ ግንባር በቲ ዝረኸቦ ዓወት ከይደቀሰ ክሳዕ 1988 ሰራዊቱ ኣደልዲሉ ኣጽዋር ኣዳሊዩ ነቲ ጸላኢ ዝመከሓሉ ዝነበረ ዝዓበየ መዕስከር ናደው ዘይድፈር ዝምስሎ ኣብ ትሕቲ ህዝባዊ ግንባር ወደቐ እዚ ከኣ ንዓለም ኣገሮሞ፡ ጸላኢ ከኣ ናብ ዕቡድ ከልቢ ተለወጠ።

ህዝባዊ ግንባር ከምዚ ኢሉ እንዳሰወደ ድሕሪ ምምጻእ ኣብ የካቲት 8 1990 ብስም ወፍሪ ፈንቅል ኣብ ልዕሊ ጸላኢ ኣብ ምጽዋዕ መጥቃዕቲ ጀመረ፡ ጸላኢ ብመሬት ብኣየር ብባሕሪ ብከቢድን ብፈኮስትን መሳርያታ ዋላኳ እንተተዋገአ ንተጋዳላይ ጠጠው ከብሎ ኣይከኣለን። ኣብ ውሽጢ ሓደ ሰዓት ከኣ ተደምሱሱ ዝተረፈ ከኣ ናብ ውሽጢ ባጽዕ ኣትዩ ንህዝቢ ጅሆ ሒዝዎ፡ ከምእዉን ብባሕሪ ረዳት ኪመጾ ይጽበ ነበረ ኮይኑ ግን እቲ ሓያል ሓይሊ ባሕርና ንመጀመርያ ግዜ በተን ፈጣናት ጃላቡኡ ንውግእ ዝጥቀመለን ገይሩ ንተጋዳልይ ጽዒኑ ባሕሪ ሰንጢቑ ብድሕሪት ንጸላኢ ከምዘጥቅዕ ገይሮ ነበረያ ነበር ገይርዎ።

ብዕለት10/02/1990 ህዝባዊ ግንባር ኣብ ውሽጢ ሓጺር ግዜ ጽፉፍ መጽናዕቲ ድሕሪ ምውሳድ ዘየዳግም መጥቃዕቲ ብታንክታትን ኣጋርን መዳፍዕን ረሻሻታትን ስርሒት ምውሳድ ኣብዚ ዕለት እዚ ምጽዋዕ ብምልእታ ኣብ ትሕቲ ቁጽጽር ዋናታት ኣትያ። ባሕርን ዓሳታትን ዘሊሎም፡ መላእ ህዝቢ ኤሪትራ ጩራ ናጽነቱ ኣዚዩ ደሚቑ ተራእይው ሓጎሱ ወሰን ኣይነበሮን። ዜና ማዕከናት ከኣ ከምዚ ክብላ ጀሚረን፡-

 1. -ቢቢስ- እንተድኣ ናይ ምጽዋዕ ምትሓዝ ብሰራዊት ህዝባዊ ግንባር ሓቂ ኮይኑ ንመንግስቱ ዓቢይ ጽፊዒት ኢዩ።

 2. -ድምጺ ኣመርካ- ተቓወምቲ ሓይላታት ዝብልዎ ዘለዉ ሓቂ ኮይኑ፡ ሓዲሽ ጽፊዒት ኢዩ ንፕረሲደንት መንግቱ።

3. -ረድዮ ፈረንሳ ኢንተርናሸናል- ወደብ ምጽዋዕ እታ ሓንቲ መራኸቢት ኣብ መንጎ ሓይልታት ኢትዮጵያን ኣስመራ ንሳ ኢያ። ብሰራዊት ህዝባዊ ግንባር ምትሓዛ ንስርዓት ኣዲስ- ኣበባ ኣብቲ ልዕሊ ስዕረታት ገጢምዎ ዘሎ ዓቢይ ጽፊዒት ኢዩ።

4.- ኣልባያን( ናይ ኣቡዳቢ ደይሊ)-ናይ ምጽዋዕ ብሰራዊት ህዝባዊ ግንባር ምሓዝ ኣብ ቀይሕ ባሕሪ ናይ ስትራተጂ ለውጢ ጠንቂ ኮይኑ ኣሎ ይብል።

እዚ ስርሒት እዚ ንዓለም ዘገረመ ኢዩ፡ ጥቕመን ስለ ዝተተንከፈ ከኣ ኪዛረባሉ ጀሚረን ዋላውን ቀልጢፈን ኣይኣመናን ።ይእማና ኣይእመና እቲ ዓወት ተፈጺሙ ኢዩ ናትና ንዓና ኢዩ።

ምስ እዚ ስርሒት እተን ሰለስተ ታንክታት ቅያ ዝፈጸማ ከይጠቐስክወን ኪሓልፍ ኣይደልን፡-

 1.ኮማንደር ቁጽሪ - እዛ ታንክዚኣ ኣብ ከባቢ ኣስመራ ኣብ ዓደ-ምዘማት ኣብ 1977 ዝተማረኸት ኢያ፡

 2.ጃጓር ታይገር 1020-ኣብ ዒላ-በርዕድ ኣብ 1978 ካብ ጸላኢ ዝተመንጠለ ኢያ፡

 3.ታይገር 795 - ኣብ ናደው እዝ ኣብ 1988 ዝተማረኸት ኢያ፡\*

ሰለስቲኤን ከም ተጋዳላይ ነዊሕ ጉዕዞ ገስጊሰን ተውጊኤን ከም ስውእ ተጋዳልይ ከኣ ኣብ ስጋለት ቀጣን ተቓጺለን ናጽነት ከኣ ኣምጺኤን፡ እቲ ታሪኸን ነዊሕ ኢዩ።

 ኣብ መወዳእታ እዚ ስርሒት እዚ ኣብዚ ናይ ነዊሕ ናይ ብረታዊ ቃልሲ ታሪኻዊ ኮይኑ ከምዚ ክገብሮ ዝኸኣለ ከኣ ተጻዋርነት ተውፋይነት ድልየት ኒሕ ናይ ኩሉ ተጋዳላይን ህዝብን ስለ ዝነበረ ኢዩ።

 ስርሒት ፈንቅል ኣብ ታሪኽን ሓደ ዓቢይ ሕላገት ኮይኑ ሕቖ ጸላእትና ዝሰበረ፡ ነታ መሸንቆቛ ኣብ ክሳዶም ዝነበረት ዘትረረትን ኮይና ከም ከልቢ ዕብድብድ ዘበለቶምን ኮይና ኣብ ዓለም ከዛርብ ዝጀመረን ታርኻዊ ስርሒት ኢዩ። ስርሒት ፈንቅል ብቐሊል ዝርኤ ኣይኮነን። ሕጂ ከኣ እታ መሸንቆቛ ናብ ክሳድ ወያነ ሓሊፋ ኣላ።

ህዝቢ ኤሪትራ እንቋዕ ኣብ መበል 25 ዓመት ናጽነት ምጽዋዕ ኣብጻሓና

ክብርን መጎስን ንስውኣትና

ሰውኣትና ንዘልኣለም ይዘከሩ

ዓወት ንሓፋሽ

 ኣስመላሽ ገብረመድህን

 (\*ምሕራር ምጽዋዕ ኣብ መበል 10 ዓመት)